DA
C 156/24
Den Europæiske Unions Tidende
3.5.2023
Særlige karakteristiska(i forhold til anden spiritus fra samme kategori) — »Borzag pálinka« har et alkoholindhold på over 40 % vol., fordi dens aromatiske karakteristika er fremherskende og udvikler sig ved et højere alkoholindhold.
Produktet har et indhold af flygtige stoffer på mindst 350 g/hl alkohol (100 % vol.), hvilket skyldes, at råvaren, dvs. sommerhyld, der vokser i amtet Nógrád, er så rig på aromatiske stoffer. — De aromatiske karakterisktika i »Borzag pálinka« består af sødme (en behagelig smag af chokolade, frugt og honning), en krydret karakter, en eventuel urteagtig karakter (mynte, grønne urter, vanilje, anis, enebær), samtidig med at strejf af appelsinskræl og marcipan afledt af stenbær også kan forekomme.
5.
Afgrænsning af det geografiske område Det administrative område i amtet Nógrád
6.
Metode til fremstilling af spiritussen Frugterne med oprindelse i det afgrænsede område kan moses, gæres, destilleres og hvile i et destilleri beliggende i det geografiske område.
Produktionen af »Borzag pálinka« består af følgende primære etaper: 1.
Udvælgelse og godkendelse af frugten 2.
Mæskning 3.
Gæring 4.
Destillation 5.
Hvile, lagring 6.
Fremstilling og behandling af pálinka
6.1.
Udvælgelse og godkendelse af frugten Bærrene skal være modne og fri for råd og fremmedlegemer. 6.2.
Mæskning De små bær skal afstilkes og knuses, men kun i det omfang stenen ikke beskadiges (hvilket mindsker risikoen for dannelse af hydrogencyanid).
Råvaren tilføres derefter direkte til gæringstanke (rustfrit stål, eventuelt plast).
Afhængigt af frugtens konsistens kan det være nødvendigt at tilsætte vand, hvis bærrene er let tørrede, da gæringen kun kan finde sted under de rigtige forhold. 6.3.
Gæring Anvendelse af de nyeste teknologier og hjælpematerialer (kontrolleret gæring, kulturgær, pectinenzymer) er tilladt og anbefales.
Den optimale pH-værdi i mæsken er mellem 2,8 og 3,5.
Den gærede mæsk bør destilleres hurtigst muligt og senest 30 dage efter gæringen.
Om nødvendigt opbevares den gærede mæsk ved 10-22 °C. 6.4.
Destillation »Borzag pálinka« kan fremstilles ved hjælp af et hvilket som helst destillationsudstyr, der kan fås i handelen.
Teknologien i destillationsapparatet kan nævnes specifikt, hvis pálinka blev fremstillet ved hjælp af destillationsudstyr med en maksimal kapacitet på 1 000 liter og en kobberoverflade ved hjælp af mindst dobbelt fraktioneret destillation. 6.5.
Hvile, lagring Efter raffinering/destillation skal »Borzag pálinka« hvile i et rum, der er beskyttet mod lys og har en ensartet temperatur på under 20 °C og moderat fugtighed, således at de komplekse aromaer og duftstoffer blandes.
Hvileperioden skal være på mindst 60 dage.
I den periode bør der ikke udføres fysiske eller kemiske processer i pálinka.